Vulcan (Rumeenia)
Vulcan (varem Jiu-Vaidei-Vulcan, ungari keeles Vulkán, Zsilyvajdejvulkán (Zsily-Vajdej-Vulkán), saksa keeles Wolkendorf, Wulkan) on linn Rumeenias Transilvaanias Hunedoara maakonnas. Linna haldusalasse kuulub kaks küla: Dealul Babii (Hegyvulkán) ja Jiu-Paroșeni (Zsilymacesdparoseny). Linn on saanud nime Vulcani kuru järgi, mille nimi pärineb slaavi sõnast 'vlk' (hunt). Asulat on esmamainitud 1462. aastal, linnaõigused sai Vulcan 1953. aastal. 2011. aasta rahvaloenduse andmetel oli Vulcani elanikest rumeenlasi 87,95%, ungarlasi 4,78% ja mustlasi 1,32% ja teistest rahvustest inimesi 0,31%. Rahvus oli teadmata 5,62%-l elanikest.